哥舒翰（弗明－757年），唐帝国中期个名将，突骑施（西突厥别部）首领哥舒部落人。胡人多拿部落当做自家个姓，所以，拿此为氏。祖沮，左清道率。父叫做道元，当到过安西副都护，世代住勒安西。哥舒翰屋里向老有钞票，自家个性格豪爽，好然诺，欢喜吃老酒。安史之乱辰光，守潼关，后头畀唐玄宗强令出战，失利，畀安禄山俘虏，后头安庆绪杀脱安禄山，自家登基为帝，有呒过多久，叛军输畀唐军，逃脱，拿哥舒翰杀脱。唐代宗辰光，赠伊太尉，谥曰武愍。